चार फार्म कुक्कुट निगम को सौंपने की तैयारी
डीबी स्टार भोपाल
केंद्र सरकार के एक फरमान की आड़ में प्रदेश सरकार जल्द ही पशु पालन विभाग के चार फार्म कुक्कुट विकास निगम को साैंपने जा रही है। इसके पीछे एक मंत्री और दो अधिकारियों की मिलीभगत बताई जा रही है। लेकिन पशु चिकित्सा विभाग के अधिकारियों और कर्मचारियों में उपरोक्त फैसले को लेकर असंतोष है। उन्होंने सरकार के इस फैसले के खिलाफ एक संयुक्त मोर्चा बनाया है, जिसमें प्रांतीय राजपत्रित पशु चिकित्सा संघ, मप्र सहायक पशु चिकित्सा क्षेत्र अधिकारी संघ, मप्र अनुसूचित जाति-जनजाती अधिकारी एवं कर्मचारी संघ शामिल हैं। संयुक्त मोर्चा के आव्हान पर प्रदेशभर के 18 हजार कर्मचारी आंदोलन करेंगे। माेर्चा के अध्यक्ष डॉ. उमेश शर्मा का कहना है कि केंद्र सरकार के आदेश को तोड़-मरोड़कर चार फार्म निगम को सौंपे जा रहे हैं। पशु पालन विभाग के पास शिक्षित और प्रशिक्षित भारी भरकम अमला होने के बावजूूद निगम को चार फार्म सौंपना उचित नहीं है। निगम में मात्र पांच पशु चिकित्सक पदस्थ हैं, जो पशु पालन विभाग से ही प्रतिनियुक्ति पर गए हैं। शेष पेज 3 पर
Fact
File
नहीं चला पाएंगे कुक्कुट विकास निगम इन फार्म को बिल्कुल नहीं चला पाएंगे। उनके पास पर्याप्त संसाधन और प्रशिक्षित स्टाफ ही नहीं है। वहां जो भी कर्मचारी हैं, वो हमारे हैं। जिन्होंने इन फार्म को ट्रांसफर करने का निर्णय लिया है, वो ही बता पाएंगे। हमें तो दुख है कि हमारे पास से ये संस्थाएं निगम के पास जा रही हैं। डॉ. आरके रोकड़े, संचालक, पशु चिकित्सा सेवाएं
EXCLUSIVE
hin_Deva mai_Deva hin_Deva eng_Latn vec_Latn hin_Deva eng_Latn